Molt bon dia a tots i a totes, 

Ens presentem per primer cop a vosaltres com a membres de la Secció Sindical de CCOO a la Fundació Pere 
Tarrés. Primer de tot voldria agrair a la direcció de Recursos Humans de la Fundació Pere Tarrés que ens 
hagi permès, poder avui adreçar-nos a tots vosaltres. 

La Secció Sindical de CCOO treballa amb l'objectiu d'enfortir els drets laborals de les treballadores i 
treballadors de la Pere Tarrés. Estem per atendre les consultes i necessitats de totes les treballadores i tots els 
treballadors de la Fundació tant si estan afiliats al sindicat com no. 

Som una eina de representació i com a tal ens hem dotat de contingut. Reivindicant millores de les 
prestacions de la baixa mèdica, la conversió dels contractes d'Obra i Servei a Fixe-Discontinu, calendaris 
laborals, nòmines. ..i totes aquelles demandes que ja ens han fet arribar companys i companyes vostres. 
Volem seguir fent aquesta tasca. Volem seguir fent-la més i millor. Perquè com a Sindicat volem un 3r 
Conveni del Sector que reculli millores pels treballadors que reconeguin el nostre paper com a Educadors i 
Educadores. Per això també com a Sindicat li demanem a les administracions, a la Generalitat que ordeni un 
marc regulador de la nostra activitat per assegurar-nos unes condicions de treball dignes i estables en el 
temps. 

Volem complir aquest paper però per fer-ho necessitem de la vostra ajuda. Els sindicats tenen força quan la 
gent s'hi apropa. Tindrem una Secció Sindical fortan quants més treballadors se'ns hi adreçin i facin el pas 
d'afiliar-se. 

El Sindicat i les seves Seccions Sindicals no poden substituir els treballadors. Nosaltres només som eines que 
quan vosaltres en feu ús per estar millor organitzats, es quan es poden defensar i conquerir nous drets 
laborals. 

Així doncs animem al conjunt dels treballadors i de treballadores de la Fundació, a fer ús de l'eina de la 
Secció Sindical de Comissions Obreres. A fer-la seva, a utilitzar-la per tot allò que necessiteu relacionat amb 
el vostre lloc de treball. 

Els pròxims dies 3 i 5 de Desembre farem Assemblees Obertes de Treballadors i Treballadores de la Pere 
Tarrés. En aquestes Assemblees volem tractar de la situació dels contractes d'Obra i Servei a la Fundació. 
Aquesta pot ser una bona ocasió per conèixer-nos, per sapiguer qui som i quines propostes tenim per millorar 
les condicions laborals de la Fundació Pere Tarrés. Us hi esperem per poder plegats construir un projecte 
col·lectiu que tingui en compte les vostres demandes i necessitats. 

Per fer-nos arribar les vostres demandes podeu fer servir les vies de contacte que com a Secció Sindical 
tenim habilitades com el bloc a internet, el mail de la Secció Sindical, twitter i facebook. Allà anem penjant 
també tota la informació sindical del Sector del Lleure Educatiu i Sociocultural i també l'activitat que anem 
fent nosaltres com a Secció Sindical. 

Companys, companyes us hi esperem per anar plegats a defensar els nostres drets laborals. L'única lluita que 
es perd és la que s'abandona! 

